Source: https://www.handbalvolei.ro/csm-bucuresti-victorie-in-fata-ploiestiului-inaintea-duelului-cu-buducnost/
Timestamp: 2019-11-18 01:52:21+00:00

Document:
CSM București, victorie în fața Ploieștiului înaintea duelului cu Buducnost | Handbal Volei
Home Handbal feminin Intern CSM București, victorie în fața Ploieștiului înaintea duelului cu Buducnost
CSM București, victorie în fața Ploieștiului înaintea duelului cu Buducnost
Handbalistele de la CSM București s-au încălzit pentru cel mai important meci oficial al sfârșitului de an, cel cu ZRK Buducnost, programat duminică, la Sala Polivalentă din Capitală (ora 19:00), printr-o victorie în etapa a 10-a a Ligii Naționale. Marți, jucătoarele antrenate de Kim Rasmussen au învins pe CSM Ploiești, scor 32-27 (15-14), într-un meci găzduit de Sala Rapid.
Tigroaicele au început în forță meciul cu CSM Ploiești, iar în minutul 5 aveau deja 5-1. Debutul lejer le-a adus însă o relaxare pe care oaspetele au speculat-o, ajungând nu doar să egaleze, ci să și conducă, 7-8 (min. 17) și 8-9 (min. 18).
CSM a revenit însă repede în avantaj, cu trei goluri în două minute, 11-9 (min. 22), iar până la pauză campioanele au rămas în avantaj pe tabelă. Partea a doua s-a reluat de la 15-14, dar scorul a luat repede proporții. Cu o apărare bună și un contraatac eficient, CSMB s-a desprins mai întâi la 19-14 (min. 35), apoi la 26-18 (min. 46) și în fine la 31-20 (min. 52). Din acel moment, CSM a ridicat piciorul de pe accelerație. Kim Rasmussen a schimbat aproape toată echipa, introducând în teren jucătoarele care au evoluat mai puțin, iar tabela a arătat la final 32-27 pentru CSMB.
Cu această victorie, CSM a acumulat 30 de puncte din tot atâtea posibile (golaveraj +100) și se menține pe prima poziție a clasamentului Ligii Naționale.
Duminică, Tigroaicele vor avea cel mai important test din Grupa D a Ligii Campionilor: meciul cu deținătoarea trofeului, ZRK Buducnost.
CSM București-CSM Ploiești 32-27 (15-14)
CSM București: Grubisic, Pessoa (portari), Brădeanu 6 goluri, Martin 6, Gullden 4, Vărzaru 4, Cavaleiro 3, Curea 2, Rodrigues 2, Manea 2, Jorgensen 1, Bazaliu 1, Vetkova 1, Da Silva, Nan
CSM Ploiești: Tatalovic, Ifrim (portari), Shutska 8 goluri, Tudor 8, Dmitrovic 5, Farcău 3, Vasilescu 1, Bozovic 1, Preda 1, Gavrilă, Tivadar, Chiricuță
Eliminări: Tivadar (2), Tudor, Chiricuță
Previous articleRapidul pierde o jucătoare importantă pentru tot restul turului
Next articleCSM Ploiești a renunțat la Telepnev și Abu Hassan

References: CSM 

CSM 
 CSM 
 CSM 
 CSM 

CSM 
 CSM 
 CSM 

CSM 

CSM 

CSM